[{"text_idx": "#000005", "text": "Loe la\u0308bi Meta AI jt loodud andmestikust BELEBELE pa\u0308rinev tekst ning vasta selle po\u0303hjal ka juuresolevale ku\u0308simusele:"}, {"text_idx": "#000006", "text": "15. sajandi paiku oli Eesti po\u0303hjaosa suuresti Saksamaa kultuuri mo\u0303ju all. Mo\u0303ned saksa mungad tahtsid jumalat kohalikule rahvale la\u0308hemale tuua, seega leiutasid nad eesti kirjakeele. See po\u0303hines Saksa ta\u0308hestikul ja lisatud oli u\u0308ks ta\u0308hema\u0308rk, O\u0303o\u0303. Aja mo\u0308o\u0308dudes sulandusid kokku paljud so\u0303nad, mis olid saksa keelest laenatud. See oli valgustusajastu algus."}, {"text_idx": "#000007", "text": "Keele sa\u0308ilimiseks on u\u0308lioluline keele kasutamine la\u0308bi aegade \u2013 ka nn tehisintellektiajastul, mil suhelda saab ka masinaga, eriti hea, kui sellisega, mis meie keele- ja kultuuriruumi mo\u0303istab. Eespool toodud tekstilo\u0303ik-ku\u0308simus on u\u0308ks na\u0308ide ligi tuhandest seesugusest paarist, millega pannakse proovile arvuti ja suurte keelemudelite oskus loetud teksti mo\u0303ista. Andmestiku BELEBELE aluseks on mitmekeelsed, kuid u\u0308ht ja sama infot sisaldavad tekstikatkendid, mis pa\u0308rinevad masinto\u0303lke hindamiseks loodud FLORES-200 andmestikust. Iga ingliskeelse algselt Wikimedia projektidest pa\u0308rineva tekstilo\u0303igu po\u0303hjal moodustati sellele vastav valikvastustega ku\u0308simus ning ma\u0308rgiti a\u0308ra u\u0308ks o\u0303ige vastus. Ku\u0308simused ja vastusevariandid to\u0303lgiti seeja\u0308rel ekspertide abiga 121 keelde. Pea tuhatkonnast ku\u0308simusest on vaid kaks seotud eesti keele ja kultuuriga. Suuri keelemudeleid treenitakse ja hinnatakse selliste \"rahvusvaheliste\", tihti masinto\u0303lgitud andmestikega, millel puudub su\u0308gavam side meie (vo\u0303i misiganes teise mitte-inglise) keele ja kultuuri tundmisega. Selliste mudelite roll tehisintellekti arengus on aga sama ilmne kui tehisaru u\u0308ha kasvav osakaal meie to\u0308o\u0308- ja eraelus."}, {"text_idx": "#000008", "text": "Mudeleid treenitakse paratamatult esmaja\u0308rjekorras suurtele keeltele \u2013 seda soodustab vo\u0303rreldes va\u0308iksemate keeltega suurem hulk ka\u0308ttesaadavaid (treening)andmeid, rohkem teemakohast teadust ning u\u0308leu\u0308ldine ko\u0303rgem huvi. Siiski on olemas hulk mitmekeelseid mudeleid, mis on ku\u0308ll omandanud teatava eesti keele oskuse, kuid nii nagu vo\u0303o\u0303rkeelse kirjanduse eestindused on sellised keelemudelid sisult ingliskeelse mo\u0303ttemaailmaga ja vaid pinnalt eestikeelsed. \"Teatav eesti keele oskus\" on umbkaudne hinnang, millele saab oma subjektiivse va\u0308a\u0308rtuse omistada igau\u0308ks, kes mo\u0303ne juturobotiga tutvust teeb. Asjaolu, et me ei saa siin ja praegu anda objektiivset u\u0308levaadet keelemudelite vo\u0303imekusest, tuleneb sellest, et mudelite kvaliteedi hindamiseks vajalike heade vo\u0303rdlusandmete koostamine Eesti Keele Instituudis alles ka\u0308ib. Ku\u0308ll aga on selline materjal ha\u0308davajalik, et testida, kui heas eesti keeles meie kultuuri ja u\u0308ldist eluolu arvesse vo\u0303tvat suhtlust on (suured) keelemudelid tegelikult vo\u0303imelised pidama."}, {"text_idx": "#000009", "text": "Kvaliteetsed treeningandmed tagavad hea keelemudeli. To\u0303epa\u0308rase pildi mudeli vo\u0303imekusest aga saab vaid siis, kui mudelit hinnata la\u0308bimo\u0303eldult koostatud vo\u0303rdlusandmetega. Selliste andmete puhul ei piisa u\u0308ldjuhul ainult internetis leiduva teksti kokkukraapimisest, vaid neid koostades tuleb hoolikat kontrollida andmete vastavust hinnatavale u\u0308lesandele ning andmete sisu ja o\u0303igsust, tihti on vaja andmetele info lisamist."}, {"text_idx": "#000010", "text": "Selleks ko\u0303igeks on vaja keeleteadlike, aga ka erinevat sisu loovate ja seda jagavate inimeste abi. Seega, hea lugeja, kui sul on huvi lu\u0308u\u0308a kaasa suurte keelemudelite eesti keele oskuse taseme to\u0303stmises, na\u0308iteks mitteavalike andmete meiega jagamise na\u0308ol, siis vo\u0303ta Eesti Keele Instituudiga u\u0308hendust. Soovi ja vajaduse korral tagame andmete konfidentsiaalsuse."}, {"text_idx": "#000011", "text": "Lo\u0303petuseks u\u0308ks ku\u0308simus esitatuna tulevikust:"}, {"text_idx": "#000012", "text": "21. sajandi lo\u0303puks oli inimese ja tehisintellekti vaheline suhtlus vo\u0303imalik paarisajas suuremas elluja\u0308a\u0308nud inimkeeles. Ta\u0308nu sisuloojatele, to\u0303lkidele-toimetajatele ja vikipedistidele omandasid suured keelemudelid oskuse arutleda ka eesti keeles, tundes ha\u0308sti eestlaste ajalugu ja kultuuri. See oli eesti keele kui digisuurkeele su\u0308nd."}, {"text_idx": "#000013", "text": "Mis vo\u0303imaldas tehisintellektil saada selgeks eesti keel?"}, {"text_idx": "#000014", "text": "Keeleminutid. Oma nime all maailma"}, {"text_idx": "#000018", "text": "Keeleminutid. 7300 leheku\u0308lge eesti murrete so\u0303naraamatut"}, {"text_idx": "#000019", "text": "ETV2 inimo\u0303iguste kuu filmid avavad so\u0303navabaduse ko\u0303rget hinda"}, {"text_idx": "#000021", "text": "Mart Avi: olgu need so\u0303rmed, ko\u0303ri vo\u0303i keel - ko\u0303iki neid kontrollib meel"}, {"text_idx": "#000023", "text": "Tallinnas tuleb esimest korda esitamisele Tobiase \"Joonase\" algversioon"}, {"text_idx": "#000024", "text": "Otseu\u0308lekanne tulemas: seminar \"Laps kirjanduses\" keskendub ta\u0308navu lasteraamatukogudele"}, {"text_idx": "#000028", "text": "Martin Algus: ma ei usu, et ma enam kunagi teatrisse tagasi to\u0308o\u0308le la\u0308hen"}, {"text_idx": "#000030", "text": "Anthony Horowitz: ma usun kirjutamise ja kirjanduse jo\u0303udu"}, {"text_idx": "#000032", "text": "Ekspertkomisjon na\u0308eb Estonia juurdeehitusele kolme vo\u0303imalikku varianti"}, {"text_idx": "#000034", "text": "Narva muuseumis saab na\u0308ha 72 aastat peidus hoitud kunstiva\u0308a\u0308rtusi"}, {"text_idx": "#000036", "text": "Roop Estonia juurdeehitusest: arvan, et 20 aastat otsustamisega ei la\u0308he"}, {"text_idx": "#000040", "text": "Eesti Kunstimuuseum on valmis saanud kestliku na\u0308ituse mudeli"}, {"text_idx": "#000041", "text": "Noored: digilahenduste u\u0308leku\u0308llus ei tee muuseumi a\u0308gedamaks"}, {"text_idx": "#000043", "text": "Loodusmuuseumi seenena\u0308itus tegi taasiseseisvunud Eesti ku\u0308lastajarekordi"}, {"text_idx": "#000044", "text": "Teatri- ja muusikamuuseumi kogud kolitakse tuleval aastal Maarjama\u0308ele"}, {"text_idx": "#000045", "text": "Edetabel. Aasta parimad albumid 2022"}, {"text_idx": "#000046", "text": "Aasta parimad albumid 2022. Isiklikud edetabelid"}, {"text_idx": "#000047", "text": "U\u0308levaade. Aasta parimad lood 2022"}, {"text_idx": "#000049", "text": "Arvustus. Panfilovi hu\u0308pnotiseeriv teena\u0308itaja alateadvusesse"}, {"text_idx": "#000051", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}, {"text_idx": "#000052", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]